Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 2/1999. (II. 1.) OM rendelethez
Paragraph Index: 413

5. A képzés főbb tanulmányi területei és arányai 5.1. Természettudományi alapismeretek és azok környezeti specifikumai Biológiai ismeretek — környezetbiológia; fizikai ismeretek — környezetfizika; földtudományi ismeretek — a környezettan földtudományi alapjai; kémiai ismeretek — környezeti kémia; technikai ismeretek — környezettechnika, melyek közül az alapszaknak megfelelő területen megszerzett ismeretek beszámítandók. E terület a képzési idő mintegy 40—50%-át alkotja. 5.2. Természetvédelmi és környezettani szakismeretek Bevezetés a környezettanba; természetismeret; a környezettan ökológiai alapja; természetvédelem; környezetvédelem és környezetgazdálkodás; környezeti jog és igazgatás; környezeti etika. E terület a képzési idő 20—25%-át alkotja. 5.3. A környezeti nevelés pedagógiai összefüggései A pedagógia időszerű kérdései, szociálpszichológia, oktatási informatika; szociológia és társadalomismeret; kommunikációelmélet. E terület a képzési idő 5—10%-át alkotja. 5.4. A környezetkultúra szemlélete kialakításának módszere és gyakorlata A környezeti nevelés módszerei; hospitálás és tanítási gyakorlat; komplex terepgyakorlat, a környezeti nevelés terepi alkalmazása; szakdolgozati konzultáció. E terület a képzési idő 15—20%-át alkotja. Az elméleti és gyakorlati jellegű képzés részaránya mintegy 60—40%.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes